**Балабақшадағы жас ата - аналарға арналған «Жас ата-ана мектебінің» жұмысын ұйымдастыру жолдары**

Жас ұрпақ біздің өміріміздің тікелей жалғастырушы ғана емес, еліміздің тірегі, болашағы. Адамзаттың өмірдегі ең қымбаттысы, көз қуанышы – бала. Оның бойындағы табиғи қасиеттер, адамгершілік құндылықтары отбасында, мектепте, әлеуметтік ортада нәрленеді. Баланың бас ұстазы – ата – анасы. Заманымыздың белгілі жаңашыл ұстазы-Ш.Амонашвили «Бала тәрбиесін ата-анасының тәрбиесінен бастау керек» деген екен. Ол бұл ойға өзінің ұстаздық қызметінен жинақтау нәтижесінде келгені сөзсіз. Олай болса, тәрбие ісінде ата-ананың алар орны, беделі жоғары болуы керек.

Бүгінгі қоғамда жан-жақты жетілген, бойында ұлттық құндылықтар, сана-сезімі қалыптасқан парасатты азамат тәрбиелеп өсіру – отбасының, балабақшаның, барша халықтың міндеті. Осы міндетті іске асыру жолында «Балдырған балбақшасының педагогтары «Жас ата-ана мектебі» проекті бойынша жұмысын атқаруда.

Ата-аналарға арналған жас ата-ана мектебі жұмысын ұйымдастыру үшін балабақша орналасқан Шашубай кентімізде тұратын, балабақшамен қамтылмаған балалар мен ата-аналар үшін қолдау көрсететін ұйымдармен біріге отырып, балабақшамен қамтылмаған балалары бар отбасылар анықталды. Оларға «Жас ата-аналар мектебі» жөнінде ақпарат, оның мақсаты мен міндеті түсіндіріліп, кеңестер берілді. Жас ата-аналар бұрышы отбасы жөніндегі мәліметтер жинағымен, сауалнама және кеңестер топтамасымен, әдістемелік құралдармен, нұсқаулықтармен, ойындар жинағымен, балалар әдебиетімен, көрнекілік құралдармен жабдықталған. Ата-аналар үшін кеңестер, жиналыстар, сауалнамалар, тағы басқа да шаралар өткізіліп жатыр. Жас ата - аналарға қызықты тақырыптарда тәрбиешілер, педагогтар баяндама дайындап, ата-аналармен ой бөлісіп тұрады. Балабақша психологы қызықты треннингтер, психологиялық ағарту жұмыс жұргізүде. Жас ата-аналарды толғандыратын сұрақтарға: «Балалардың қабілеттілігін анықтау жолдары», «Балалардың балабақшаға бейімделуі», «Бала ағзасын шынықтыру» және әртүрлі тақырыптарда мамандардың тиісінше кеңес –нұсқаулары беріліп отырады. Балабақша педагогтары ата-аналарды балабақшаішілік мерекелік іс-шараларға, ойын сауықтарға қатысуыларына көп ықпал етеді.

Кәзіргі танда ата-аналар балабақша менен отбасыларының арсындағы сабақтастығына көнілдері толып, қызығушылықтары артып, балабақша ұжымымен белсенді араласуда. Сонымен «Жас ата-ана» мектебінің мақсаты - отбасылық және қоғамдық тәрбиенің сабақтастығы мен бірлігін қамтамасыз ету, ата-аналарға баламен өзара психологиялық-педагогикалық қарым қатынастың түрлері мен әдістерін, мазмұнын таңдау тиімділігін қамтамасыз етуде көмек көрсету, балабақшаға бармайтын балалардың тұлғалық жан-жақты дамуын қолдау.

«Бірігіп жасаған жұмыс жеңіл» демекші бала тәрбиесіндегі оқу-тәрбие үрдісі Отбасымен сабақтаса жүргізілгенде ғана көзделген мақсат нәтижелі болары сөзсіз. Алдағы уақытта бұл үрдіс өз жалғасын табатындығын және іс-тәжірибелеріміз шыңдалатындығын сеніммен айта аламыз.

***Мушульбаева С.А.*** «Балдырған» балабақшасының әдіскері.

Шашубай кентіндегі «МББК ТМ(РО)» КММ «Балдырған» балабақшасы

mushulbaeva@mail.ru